Coral Herrera

Coral Herrera Gómez (Madril, 1977) idazle eta komunikatzaile feminista da. Costa Rican bizi da, nazionalitate bi izanda: espainola eta Costa Ricakoa. Oso ezaguna da maitasun erromantikoaren mitoari egiten dion kritikagatik eta queer ikerketei egindako ekarpenengatik.

Biografia 

Coral Herrera Humanitate eta Ikus-entzunezko Komunikazioan lizentziatua da Madrilgo Carlos III Unibertsitatean. Humanitate eta Komunikazioan doktoratu zen Unibertsitate berean, Mendebaldeko maitasun erromantikoari buruzko tesi bat aurkeztuz, bertan maitasun erromantikoaren lotura kapitalismo-, patriarkatu- eta demokraziarekin aztertzen zuela.

Haren doktoretza amaitu ondoren eta Espainiako krisi ekonomikoak eragindako egoeragatik, Costa Ricara joan zen bizitzera Parisen denboraldi bat pasatu ostean. Artikulu anitz argitaratu ditu komunikabide desberdinetan Pikara Magazine, El País, Eldiario. edo El Ciudadano-n eta zenbait programetan kolaboratzailea izan da, esaterako La Tuerka-n.

Bere laneko gai nagusia maitasun erromantikoren kritika da genero eta queer perspektiba batetik. Erromantizismoa patriarkatuaren produktua dela defendatzen du eta funtsezko papera jokatzen duela genero desberdintasunaren eraikuntza binario eta hierarkikoan. Bere lanean aitortzen du badaudela maitasuna ulertu eta esperimentatzeko era desberdinak, tradizionalak baino askatzaileagoak eta pozgarriagoak.

Liburuak 

 Más allá de las etiquetas: hombres, mujeres y trans (Etiketetatik harago: gizonak, emakumeak eta transak) (2010).
 La construcción sociocultural del amor romántico (Maitasun erromantikoaren eraikuntza soziokulturala) (2011).
 Bodas Diversas y Amores Queer (Ezkontza Anitzak eta Queer Maitasunak) (2013).
 Bodas reales, bodas patriarcales: análisis queer de la boda de los príncipes de Asturias (Ezkontza errealak, patriarkal ezkontzak: Asturias printzeen ezkontzaren queer azterketa) (2014).
 Mujeres que ya no sufren por amor: Transformando el mito romántico (Jadanik maitasunagatik sufritzen ez duten emakumeak: mito erromantikoa transformatzen) (2018).

Erreferentziak 

Madrilgo idazleak
XXI. mendeko emakume idazleak
Espainiako feministak
Idazle feministak
LGBT ekintzaileak
Madrildarrak